|  |  |
| --- | --- |
|  |  🞂Aluelähtöinen ympäristötyöYmpäristötyön malli ja hyvät käytänteet |
|  |  |
|  | 26.8.2022 Helsinki |
|  |  |
|  | **Heikki Mäkiprosi, Helsingin poliisilaitos** |
|  |  |
|  | **Annuska Dal Maso, A-klinikkasäätiö** |
|  |  |
|  | **Inari Viskari, Terveyden ja hyvinvoinnin laitos** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Aluelähtöinen ympäristötyö

Ympäristötyön malli ja hyvät käytänteet

# Tiivistelmä

Asuinaluelähtöinen ympäristötyö on tiedonkulkua lisäävien menetelmien käyttöä ja ympäristötyön näkökulmien huomioimista ammattilaisen omassa työnkuvassa sekä vuorovaikutustilanteissa.

Ympäristötyön näkökulmia ovat viestintä, jalkautuvan työn koordinointi, alueen yhteishenki ja yhteydenpito. Ympäristötyön vahvuus on alueen ihmisiä osallistavassa rakenteessa.

Ympäristötyön malli on kehitetty yhteistyössä alan asiantuntijoiden, poliisin ja asukkaiden kanssa 2022 vuoden aikana.

# Ympäristötyön mallin tarve ja kehittäminen

Helsingissä kaupungin turvallisuustutkimuksen mukaan asukkaiden turvallisuutta huolettavat suuressa määrin huumeiden käyttö. Päihdepalveluyksiköiden sijainti ja uusien yksikön perustaminen herättävät yleistä keskustelua ja huolta lähiseudun asukkaissa. Poliisille tulee yhteydenottoja sekä yleisen turvattomuuden tunteen takia että yksittäisen häiriötilanteen johdosta. On tunnistettu tarve lisätä yhteydenpitoa ja eri työmuotojen koordinointia alueilla, joissa päihdehaittoja koetaan tai uusia päihdepalveluyksiköitä perustetaan.

## Prosessikuvaus

Helsingissä toimivat päihdepalveluita ylläpitävien tahojen ympäristötyön asiantuntijat, asukasyhdistyksen edustaja, kokemusasiantuntija, Terveyden ja hyvinvoinnin laitoksen asiantuntija sekä kaupungin Turvallisuus- ja valmiustiimin asiantuntija kutsuttiin kehittämispäivään 2.6.2022 Pasilan poliisitalolle. Kaikki kutsutut eivät päässeet osallistumaan.

Tietoa hyvistä käytänteistä ja ympäristötyön näkökulmista kerättiin pienryhmäkeskusteluiden kautta. 16 ryhmäkeskustelun muistiinpanojen induktiivinen sisällönanalyysi tuotti raportissa mainitun sisällön neljälle eri ympäristötyön näkökulmalle. Sisällönanalyysi on tehty 2.6. - 10.8.2022 välillä.

## Ympäristötyön mallin pilotointi

Helsingissä Vaasanpuistikon ja Kurvin seudulle on perustettu ympäristötyön työryhmä. Työryhmä on aloittanut toimintansa 3.8.2022.

# Ympäristötyön malli

Malli antaa neljä näkökulmaa sekä hyviä käytänteitä ympäristötyön tekemiseksi:

* viestintä
* jalkautuvan työn koordinointi
* alueen yhteishenki
* yhteydenpito.

Hyviä käytänteitä ovat mm. säännölliset naapurustoillat lähiseudun asukkaille, helposti löytyvät yhteystiedot toimipisteen tai alueen ympäristötyön tavoittamiseksi ja tunnistettava pukeutuminen jalkautuvaa työtä tehtäessä naapurustossa.

## Viestintä

Menetelmät, tyyli, sisältä ja toimipistekohtaiset eroavaisuudet (kts. taulukko 1).

## Jalkautuvan työn koordinointi

Kommunikointi naapureiden kanssa, rakenteet jalkautuvalle työlle, vertaistyö, ”viedään tietoa, ollaan näkyvillä” (kts. taulukko 2).

## Alueen yhteishenki

Sitoutuminen ja säännöllisyys, yhteiset tapahtumat ja yhteiset tavoitteet, positiiviset asiat, mukaan kutsuminen ja yhteydenpidon edistäminen (kts. talukko 3).

## Yhteydenpito

Uusien suhteiden luominen, tiedon välittäminen alueen ihmisten kesken, tiedon välittäminen työn koordinoimiseksi, tiedon välittäminen reagointia varten, tiedon välittäminen palvelun käyttäjille ja osallistaminen naapuruston asioihin, haasteena vierailevat ihmiset (kts, taulukko 4).

# Tiedonkulku

Viestinnän ja yhteydenpidon eri menetelmät sekä foorumit ovat tärkeitä, että tiedonkulku ja osallistaminen tavoittavat kaikki alueen ihmiset.

# Hyvät käytänteet

Käytössä olevissa ympäristötyön menetelmissä - hyvissä käytänteissä, yhdistyvät em. neljä näkökulmaa toimipisteen tarpeen ja työmuotojen mukaan. Alla on esiteltynä yleisimmät käytänteet.

#### Naapurustoillat

Naapureiden kutsuminen ja kohtaaminen säännöllisesti osoittavat sitoutumista naapuruston yhteiseen viihtyisyyden ja turvallisuuden tavoitteeseen. Se madaltaa yhteydenottokynnystä ja antaa mahdollisuuden kaikille viestiä.

#### Yhteystiedot helposti saatavilla

Alueen ihmisille on tärkeää tietää, minne olla yhteydessä huolen, häiriön, ongelmatilanteen tullessa vastaan. Toimipisteelle tai alueen ympäristötyön työryhmälle on tärkeää saada tieto mahdollisimman aikaisin, jotta asiaan voidaan tarkoituksenmukaisella tavalla reagoida. Alueen yhteishengen eduksi on toimipisteen aktiivisuus yhteydenoton edistämiseksi.

#### Tunnistettava vaatetus jalkautuvassa työssä

Tunnistettavalla toimipisteen vaatetuksella (esim. huomioliivit logolla) tehdään jalkautuvaa työtä näkyväksi alueen ihmisille. Se antaa myös mahdollisuuden ihmiselle osallistua ympäristötyötä koskevaan keskusteluun alueella työntekijän kanssa. Tunnistettavan vaatetuksen avulla on luontevaa osallistaa vertaistyöntekijöitä naapuruston kohtaamiseen ympäristöntyön parissa.

#### Ympäristökierrokset

Aktiivinen jalkautuminen tunnistettavassa vaatetuksessa naapurustoon osoittaa sitoutumista esim. alueen siisteyteen, jos toimipaikan lähiympäristö siistitään säännöllisesti. Vertaisen ja toimipisteen työntekijän käynti alueen kaupoissa edistää tiedonkulkua ja ymmärrystä päihteitä käyttävien ihmisten ja alueen yrittäjien välillä.

### Taulukko 1. Viestintä



### Taulukko 2. Jalkautuvan työn koordinointi



### Taulukko 3. Alueen yhteishenki



### Taulukko 4. Yhteydenpito